Merita Sokoli

Merita Sokoli e njohur edhe si: Merita Sokoli Tezha (lindur më 29 dhjetor 1924 në Korçë, vdiq më 4 nëntor 2007 në Shtetet e Bashkuara të Amerikës) është këngëtare (soprano) dhe aktore shqiptare .

 Biografia 
Merita ka qenë e bija e Ramadan Sokolit dhe Qerimes. Talenti i saj vokal u zbulua gjatë ditëve të shkollës. Këndimin e ka mësuar nën drejtimin e një mësueseje muzike në gjimnazin e Korçës. Në moshën 14-vjeçare performoi në koncerte në Korçë (e shoqëruar nga Pjetër Dungu dhe Tonin Guaraziu). Në vitet 1939-1944 ajo studioi në Akademinë e Muzikës Santa Cecilia në Romë, nën mbikëqyrjen e Ricardo Stracati. Në vitin 1943 u shfaq si aktorja e parë shqiptare në filmin e shkurtër Takim në liqen, me regji të Mihallaq Mone . Në vitin 1943 interpretoi në një recital në Tiranë të organizuar në godinën e kinemasë Majestik.

Ajo u kthye në vend në vitin 1944. Së bashku me Marie Krajën, Tefta Tashkon dhe Viktor Xhaçkën, ajo këndoi këngë popullore dhe arie operistike në Radio Tirana . Në vitet 1945-1947 interpretoi në skenën e Teatrit Popullor në Tiranë. Më 16 maj 1947 arrestohet së bashku me të shoqin (Tika Tezha) me akuzën e spiunazhit dhe bashkëpunimit me misionin britanik që vepronte në Shqipëri. Ajo u deklarua e pafajshme për akuzat, por u dënua me 5 vjet burg. Pas daljes nga burgu, ajo u internua në Kavai së bashku me burrin dhe djalin e saj. Në vitin 1993 ajo u largua nga Shqipëria. Ajo vdiq në Shtetet e Bashkuara për shkak të kancerit të gjirit.

Asaj iu dha titulli Qytetar Nderi i Kavajës.

 Role filmike 

 1943 : Takim në liqen

 Referime 

Kategoria:Vdekje 2007
Kategoria:Lindje 1924
Kategoria:Viktima të regjimit komunist në Shqipëri
Kategoria:Absolventët e Akademisë Santa Cecilia
Kategoria:Njerëz nga Korça
Kategoria:Soprano shqiptare
Kategoria:Aktore filmi shqiptare